Sanger se dogter bring roerend hulde aan die pa wat sy nooit geken het nie
JY LEES NOU Sanger se dogter bring roerend hulde aan die pa wat sy nooit geken het nie
Sy was net 20 maande oud toe haar wêreldbekende rockster-pa in 1994 sy eie lewe neem.
"Just the fact that we were actually playing music live in a room was amazing," Cobain said. "If we played in a house for a couple of hours and two people stopped by, we considered that a gig...a show. That was good enough, even if it was locals who hated our guts and thought it was terrible music." (?: Michel Linssen) #KurtCobain #Legend
A post shared by Kurt Cobain (@kurtcobain) on Dec 26, 2016 at 2:06pm PST
Maar dié week, toe Nirvana-hoofsanger 50 jaar oud sou word, het sy dogter ’n roerende huldeblyk aan hom op Instagram gedeel. Hy is op 20 Februarie 1967 in Aberdeen gebore. Frances Bean Cobain (24) het ’n foto van ’n handgeskrewe briefie op haar Instagram-blad geplaas waarin sy Kurt Cobain bedank omdat hy haar “die geskenk van lewe” gegee het.
“Vandag sou jou 50 ste verjaardag gewees het,” skryf Frances, ’n model en visuele kunstenaar. “Jy word gemis. Dankie dat jy my die geskenk van lewe gegee het.” Dan sluit sy af met: “Vir altyd jou dogter, Frances Bean Cobain.”
Marc Jacobs fashion show nyc @themarcjacobs @marcjacobs
A post shared by Frances Bean Cobain (@space_witch666) on Feb 16, 2017 at 3:08pm PST
Sy was amper twee jaar oud toe sy haar pa die laaste keer lewend sien. Dit was toe sy en haar ma, die sangeres Courtney Love (nou 52), hom in ’n rehabilitasiesentrum in Kalifornië besoek. Kurt was jare lank aan heroïen verslaaf.
Kort ná hierdie besoek het hy van die sentrum weggeloop. Sy liggaam is op 8 April 1994 in Seattle in een van sy huise gevind.
Die amptelike oorsaak van sy dood word as selfdood met ’n vuurwapen aangedui, hoewel in baie samesweringsteorieë beweer word hy is eintlik vermoor.
Bronne: news.com.au, dailyrecord.co.uk, usmagazane.com